description: След неминуемото оттегляне на американския президент Барак Обама за Запада Меркел остава последната голяма надежда за либералната демокрация, докато у дома позициите ѝ отслабват.

title: Меркел остава последната надежда за либералната демокрация

maintext:
Фотограф: Francois Lenoir
да наложи фискалната си дисциплина и върху другите членове на ЕС, а
политиката ѝ спрямо мигрантите се оказа особено непопулярна сред източните ѝ съседи
Германският канцлер Ангела Меркел и британският премиер Тереза Мей
Фотограф: Pool
Германският канцлер Ангела Меркел ще се изправи пред най-голямото предизвикателство в кариерата си: да защити европейското и трансатлантическото статукво в несигурните времена, пише агенция "Ройтерс". Тя обяви вчера, че ще се кандидатира за четвърти мандат.Сега Меркел трябва да укрепи западните партньорства, разтърсени от изборната победа на Доналд Тръмп в САЩ, и да обедини заплашения от разпад Европейски съюз, в който Германия създаде поствоенната си идентичност.Нещо повече, след неминуемото оттегляне на американския президент Барак Обама за Запада Меркел остава последната голяма надежда за либералната демокрация , докато у дома позициите ѝ отслабват."Очаква я тежко бреме, ако реши да продължи", коментира Обама по време на последното си посещение в Берлин миналата седмица. "Иска ми се можех да облекча някак товара ѝ, но тя е корава."За да успее на международната сцена в четвъртия си мандат, Меркел първо ще трябва да излекува разделенията, настъпили заради политиката на "отворените врати" спрямо бежанците, която отчужди баварското крило на консервативния ѝ съюз.Християндемократите имат около 33% подкрепа, 10 процентни пункта по-малко от миналата година,Меркел ще проведе кампанията си за изборите през септември в разкъсана политическа атмосфера, в която крайнодясната "Алтернатива за Германия" (AfD) вероятно за пръв път ще успее да влезе в национален парламент.Възможни коалиционни партньори ще бъдат социалдемократите, които са около 10 процентни пункта зад нейните консерватори и с които тя управлява и сега. Но възходът на AfD усложнява създаването на коалиция, освен това Меркел може да омръзне на гласоподавателите.също както в четвъртия, последен мандат на Кол", коментира Йосед Йофе, редакторът на германския седмичник "Ди цайт", припомняйки за ментора на Меркел, бившият канцлер Хелмут Кол.След като тъкмо бе извела съюза от кризата на еврозоната и бе обявена за личност на годината от списание "Тайм" през 2015 г., миналата година Меркел надзираваше най-големия приток на мигранти на континента от Втората световна война. "Тя е човек, който изпитва удоволствие от предизвикателствата", коментира неин близък държавник.Но канцлерът трябва да постигне повече от това да оцелее някак си, ако иска да успее в четвъртия си мандат.Меркел ще трябва да съживи европейския проект в момент, в който еврокомисията спори яростно с Берлин, опитвайки се да накара Германия да харчи повече, за да повиши растежа в еврозоната.Натискът на Брюксел е знак, че има ограничения върху способността на Германия да ръководи Европа. Тя не можаСпорът за финансовата политика крие по-сериозни геополитически напрежения. Брекзит ще създаде прецедент. Като най-силния лидер на Европабез да ѝ предоставя сделка, която да изкуши други държави с мудна икономика и тревоги за миграцията също да напуснат."Европа е застрашена от разпад", каза френският премиер Манюел Валс в Берлин миналата седмица. "Германия и Франция имат тежки отговорности."Възходът на крайнодесния Национален фронт на Марин льо Пен означава, че следващият френски президент ще управлява дълбоко разделена страна, която вече не може да бъде равна на Германия в тандема, който по традиция води Европа. Идния месец италианският премиер Матео Ренци може да загуби референдум за конституционната реформа, на който заложи политическото си бъдеще.Това оставя Германия в ролята нана която Русия опитва да влияе. Меркел твърди, че Москва може да опита да предреши изборите в Германия чрез кибератаки и дезинформация.Пацифистките инстинкти на Германия и скромните военни възможности ограничават силата на Меркел в НАТО, чиито членове бяха критикувани от Тръмп по време на кампанията му, че не плащат достатъчно за отбраната си.Кацнцлерът опита да снижи очакванията за това какво може да свърши. Обявявайки кандидатурата си, тя каза: "Няма човек, който да може да промени сам нещата в Германия, Европа и света сам, без значение колко опит има."


title: Какво ще направи Тръмп с Куба след смъртта на Кастро

maintext:
Смъртта на 90-годишния Фидел Кастро, който от 10 години е извън активната власт в Куба, няма да е решаваща за икономиката на Куба. Много по-сериозно отражение ще дадат действията на Доналд Тръмп, когато влезе в Белия дом в края на януари.
Неизвестността за плановете на новия президент съпровожда и отношенията с Куба и притеснява хиляди американци, предприели бизнес начинания след началото на нормализирането на отношенията със САЩ преди две години.
След десетилетия на икономическа блокада сега полети и круизни кораби потеглят от няколко града в САЩ, а броят на гостуващите американци се увеличи за година с 50%. В понеделник в Хавана трябва да пристигне първият редовен самолетен полет от САЩ.
В услугата
Какво може да промени Тръмп
Правилата на пътуване
Туризмът за американци в Куба все още е незаконен, защото се обхваща от ембаргото. Президентът Бил Клинтън позволи екскурзии, ако те са с образователна или религиозна цел. При Барак Обама режимът бе облекчен, като отпадна изискването за предварително разрешение за подобни пътувания. При президента Джордж Буш американците от кубински произход можеха да пътуват до Куба веднъж на 3 години, сега няма ограничения.
Редовните полети до Куба
Двете страни се договориха да позволят до 90 търговски полета на ден до и от Куба. В неделя започнаха редовните полети на авиокомпания Southwest, в понеделник тръгват и самолетите на American Airlines.
Имиграцията
През 1994 г. Бил Клинтън прие политика за връщане обратно на кубинците, опитващи да влязат нелегално в САЩ по море. Но на влезлите през сухопътна граница е позволено да останат в САЩ. Десетки хиляди кубинци продължават да обикалят през Латинска Америка, докато стигнат до мексиканско-американската граница. За Тръмп това е недопустимо да продължава.
Промяна в правилата за бизнес
Компании като Airbnb и Marriott вече имат дейност в Куба, но Тръмп може да промени правилата, при които оперират те. Под въпрос е дали като президент той би посегнал именно на сектор, от който печели много - курорти, туризъм, казина.
По-вероятно е да забрани сделки в САЩ с компании, собственост на кубинската армия, която в Куба управлява хотелиерския бизнес.
Парични преводи
Новият президент може да отмени регулация от края на октомври, с която се разширяваше обхватът на кубински служители, на които е позволено да получават парични преводи в брой и да извършват банкови операции с американци.
Airbnb за настаняване на туристи в частни жилища има над 300 кубински адреса.Републиканците, които след изборите на 8 ноември контролират двете камари на Конгреса и Белия дом, може да сложат спирачка на всичко това."Няколко големи европейски инвестиционни групи ме помолиха да пренеса "магията на Тръмп" в Куба", написа Тръмп през 1999 г. в коментар в "Маями Хералд", подкрепящ ембаргото. "Инвестициите ми в Куба директно биха субсидирали потискането на кубинския народ. По-добре да изгубя милионите, които бих спечелил, отколкото да изгубя себеуважението си.""Ройтерс" припомни, че в края на предизборната кампания Тръмп е успокоявал симпатизантите си от кубински произход във Флорида, че твърдо е против режима на Кастро и че ако го изберат, ще закрие посолството на САЩ в Хавана."Ще отменя всички отстъпки, които Барак Обама направи на режима на Кастро, докато в Хавана не отговорят на изискванията ни. Не на моите - на нашите изисквания", заяви той през септември. Бъдещият вицепрезидент Майк Пенс зае същата позиция, като заяви, че решенията на Обама ще бъдат анулирани, докато няма "реална политическа и религиозна свобода" в Куба.Запитан от журналисти дали коментарите му означават и скъсване на дипломатическите отношения, Тръмп не даде ясен отговор и каза, че вероятно няма да назначи посланик в Хавана.По време на кампанията за първичните избори на републиканците той казваше, че възстановяването на дипломатическите отношения с Куба е добър ход, но президентът Барак Обама е трябвало да сключи по-добра сделка.При новината за смъртта на символа на кубинската революция от 1959 г. Обама заяви, че "историята ще произнесе присъдата за огромното влияние на тази фигура върху народа и света около него", както и че САЩ "подават ръка за приятелство".Тонът в реакцията на Тръмп бе на противоположния полюс. Той нарече Фидел Кастро "брутален диктатор, който потискаше собствения си народ почти 6 десетилетия". "Наследството на Кастро са отряди за разстрел, кражби, невъобразимо страдание, бедност и отхвърляне на фундаментални човешки права."Критиците му казват, че той, изглежда, не разбира каква промяна е започнала в американско-кубинските отношения и какво означава кубинци да могат без репресии да развяват американския флаг в Хавана.Други смятат, че Тръмп ще постави фокус върху контрола над имигрантите, но и ще действа прагматично, включително защото през 1998 г. е опитвал да инвестира в Куба и едва ли би ликвидирал разширилите се възможности там.Отмяната на ембаргото е в ръцете на Конгреса, а повечето от действията по сближаване на САЩ и Куба бяха взети с административни решения на Обама, които следващият обитател на Белия дом може да отмени без проблеми. В преходния екип на Тръмп е Маурисио Клавер-Кароне, известен защитник на запазването на санкциите и директор на Американско-кубинския комитет за политически действия за демокрация. Клавер-Кароне е в екипа за смяна на властта във финансовото министерство, което отговаря за прилагането на ембарго и санкциониране на нарушителите му.В същото време в събота бъдещият президент каза, че администрацията му "ще стори всичко възможно" да увеличи свободата и просперитета на кубинския народ след смъртта на Фидел Кастро.Робърт Мюз, адвокат, специализиран в търговското право между САЩ и Куба, коментира, че, изглежда, Тръмп мисли, че има само едно споразумение на Обама с президента Раул Кастро, докато става дума за поредица от споразумения, обхващащи въпроси от преките пощенски доставки до борбата с петролни разливи в Мексиканския залив.Според Мюз е възможно Тръмп да подбира кое от тези споразумения да се опита да анулира и кое да запази. Въпреки това федералната администрация може да бъде съдена от бизнесмени, които са започнали инвестиции, доверявайки се на устойчивостта на промяната в политиката на Вашингтон.

fasttext_language: bg


title: И тази година българската песен за детска "Евровизия" озвучава училищата

maintext:
Лидия Ганева
[МОН]
Българската песен за детска "Евровизия" 2016 ще звучи в повечето училища през ноември, съобщиха от пресцентъра на министерството на образованието. "Вълшебен ден" е специалният поздрав на 10-годишната Лидия Ганева, която представлява България в конкурса към всички ученици в България.
Идеята е част от съвместна кампания с Българската национална телевизия за подготовката за предстоящия музикален конкурс и се превръща в традиция.
Миналата година, когато България бе домакин на събитието, песента "Цветът на надеждата" на Габриела Йорданова и Иван Стоянов, също огласи училищата в цялата страна.
Тазгодишното издание на Детската Евровизия ще се състои на 20-ти ноември в малтийската столица Ла Валета. В нея Лидия Ганева ще влезе в надпревара с представителите на Австралия, Албания, Армения, Беларус, Грузия, Израел, Ирландия, Италия, Кипър, Македония, Малта, Полша, Русия, Сърбия, Украйна и Холандия, а телевизионното шоу ще бъде предавано пряко по обществената телевизия от 17 часа българско време.


description: В Нощта ще участва и сръбският Босилеград, където ще гостуват две представления на пернишкия театър.

title: Шестнайсет града отбелязват Нощта на театрите днес

maintext:
Плакатът на "Да се провреш под дъгата"
[Народен театър]
Шестнайсет града се включват в редовната инициатива "Нощ на театрите", в която десетки сцени ще пуснат зрителите зад кулисите и ще играят представления до късно, с намаления или безплатно.Над 10 страници със събития е програмата само в София, която почва още сутринта с детски представления. Повечето заглавия по големите сцени са стари и добре познати, но намаленията може да привлекат нова публика. Народният театър предлага билет за четирима на стойност 32 лв., а в афиша са "Ревизор" на Мариус Куркински, "Две" на Юрий Дачев и "Да се провреш под дъгата", пиесата на Георги Марков, поставена от Асен Шопов.Голямото разнообразие от представления ще бъде в независимите пространства, галерии и общински читалища, които ще предложат театър в различни квартали на столицата.Софийската опера и балет както винаги ще даде на зрителите шанс да надникнат зад кулисите и ще представи концерт и опера за деца в ранната утрин.В Пловдив в Нощта се включват три представления на независимият театър "Хенд" и държавният "Н. О. Масалитинов", който предлага постановката на "Няма ток за електрическия стол" от Александър Секулов. Варненският театър предлага целодневна програма от 11 до 22 ч. вечерта. В празника се включват още Русе, СтараЗагора, Смолян, Шумен, Благоевград, Хасково, Казанлък ,Босилеград, Бургас, Търговище, Симитли, Разград и дори Босилеград в Сърбия, където ще гостува пернишкият театър. Пълната програма може да бъде намерена на сайта на Нощта на театрите


description: Президентът на федерацията по художествена гимнастика обясни, че "един човек" е дошъл с подобно предложение при нея, но не пожела да спомене кой и кога.

title: Раева: Предлагаха ми да съм служебен министър, но сериозно ме подценяват

maintext:
Раева изтъкна, че е постигнала много добри резултати в политиката "без финансира, олигарси и медийна подкрепа"
[LAP.bg]
Президентът на федерация по художествена гимнастика Илиана Раева заяви, че е отказала предложение да стане служебен министър на спорта. Тя обясни, че "един човек" е дошъл с подобно предложение при нея, но не пожела да спомене кой и кога."Защо отказах? Защото за мен това е сериозно подценяване да ми предложат да стана служебен министър", каза Раева в интервю за БНТ, но добави: "Всичко казвам с много чувство за хумор.""Ако ми предложат да стана министър в редовно избрано правителство, ще мислим", уточни бившата гимнастичка.През 2013 г. Раева учреди и стана лидер на партията "Обединена България", която събра 0.33% от гласовете на парламентарните избори през 2014 г.Тя заяви, че досегът й с политиката не е бил "просто флирт". "Не само не съм флиртувала с политиката, а постигнахме забележителни резултати според начина, по който съществувахме - без финансиране, без олигарси, без медийна подкрепа.""На последните избори спечелихме 13 кметски места. Социолози ни показаха и доказаха, че имаме около 60 хиляди избиратели, които за три години е страхотен резултат", допълни тя.Раева изтъкна, че се е справила много отговорно в политиката. Тя добави, че е имала две предложения за коалиция от партии, които влязоха в парламента през 2014 г."Едното беше от най-отречената партия - тази, до която всички се омърсиха, след като се докоснаха. Другото беше от много сериозна партия, която аз уважавах, но в процеса на старта ми в политиката останах твърде разочарована от лъжата в идеите й. Не се съгласих нито с едната, нито с другата", каза тяПрезидентът на федерацията по художествена гимнастика каза още, че на този етап е приключила с политиката. "Останах много разочарована от поведението на хората, от които зависи политиката. Политиката не зависи от политиците, а от хората - суверена, който стои безотговорно в нашето общество и не желае реално промяна", завърши тя.


description: Има различни сигнали от цялата страна до момента, като прокуратурата вече е образувала осем досъдебни производства.

title: Избиратели от цял блок във Варна са извън списъците, и други нарушения до момента

maintext: В квартал "Максуда"избиратели от цял жилищен блок твърдят, че не могат да открият имената си в избирателните списъци. На входа на училището, където по принцип гласували, според адреса на блока им, липсвали обичайните списъци за разпределение на хората по секции, съобщава БНТ.Избирателите са обиколили около училището и по етажите му и след като не са намерили адреса си в списъците, са се отказали. От ЦИК им казали, че трябва да подадат декларация до общината, за което обаче избирателите нямали време.партии изтеглят свои представители в Секционните избирателни комисии и ги заменят с нови. Това се случва от снощи, продължава и в изборния ден, информира още националната телевизия. Поради това има опасност да не достигнат членове на комисии и така да се попречи на нормалното протичане на изборите. "Заменките" на членовете на секционните комисии се извършват ежечасово. Към обяд всички комисии са с пълен състав, съобщиха от Районната избирателна комисия, но ако продължат подмените на членовете, комисията ще бъде затруднена ако не може да назначава хора, на мястото на тръгналите си.Всички 500 души, които са били сменени до момента, са декларирали като основание за замяната - лични причини. Законът не забранява на хората да се оттеглят в последния момент. По-късно стана известно, че проблемът е решен и всички секционни избирателни комисии са в пълен състав.пък избиратели са признали, че са им давали инструкции за участие в националния референдум. В Кърджалийска област до момента е висока активността за президентските избори и два или три пъти по-ниска за референдума, съобщава БНТ.В Пловдив пък има сигнал за агитация на чужд език в кв. "Столипиново". И в тази област активността за референдума е по-ниска в сравнение с тази за президентските избори към момента.Сигнали в ЦИК са подадени и за това, че в някои секции в страната едната кабина се определяла за гласуване за референдум, а другата за президентски избори. Като ЦИК припомня, че това е нарушение и не следва да се случва, а избирателите да сигнализират, ако забележат подобни практики.Избиратели са сигнализирали и за нередностикъдето пред изборните секции има разкрити пунктове, в които трети лица попълват декларациите за гласуване на българските изселници и им посочват за кого трябва да гласуват.Освен това в секциите се говорело предимно на турски език. Говорителят на ЦИК Камелия Нейкова, цитирана от БГНЕС, потвърди, че има такива сигнали и добави, че решението на ЦИК е да бъдат дадени указания, че в изборните помещения се говори само на български език."А за тези декларации, отговорността за съдържанието на самата декларация е на самия избирател. Не е правилно друго лице да попълва декларация, за която избирателят носи лична наказателна отговорност. Но извън изборните помещения СИК не може да извършва контрол", подчерта Нейкова. У нас пък има сигнал, че гражданин е пуснал бюлетината си разтворена в урната, а член на СИК е отворил урната и е сгънал бюлетината му. Нейкова каза, че не може да се вадят бюлетини от урните.По тази причина патриотичната коалиция поиска спиране на изборния процес в Турция. Повече за това четете тук Вчера е бил задържан и кмет в Санданско село заради агитация и купуване на гласове. За него четете тук До момента прокуратурата е образувала осем досъдебни производства за изборни нарушения. За тях четете тук


description: След като отново не успяха да излъчат победител, двамата продължават при равен резултат - 2.5:2.5 точки.

title: Пето поредно реми в битката за световната титла в шаха

maintext:
Резултатът след първите пет партии е 2.5:2.5
Световният шампион Магнус Карлсен и претендентът Сергей Карякин направиха пето поредно реми в битката за шахматната корона.
След още една маратонска партия, която не излъчи победител, двамата продължават при равен резултат - 2.5:2.5 точки.
представителят на Русия
Представителят на Русия обаче не се възползва максимално от шансовете си и в крайна сметка двамата отново трябваше да приключат с реми.
Tази вечер предстои шестата партия в турнира. Играят се общо 12, като победител е първият, събрал 6.5 точки. При равенство ще има тайбрек.
Карлсен и Карякин се съгласиха да разделят точките след 51-ия ход.Това се оказа и първата партия от началото на мача за световната титла, в коятоимаше шанс за победа. Той обаче не успя да се възползва.Карякин, който игра с черните фигури, лесно да изравни ситуацията след откриващата част на партията, след което пое инициативата в мителшпила. Карлсен успя да го неутрализира и на свой ред можеше да опита да измъкне едната точка, но сам се постави в трудна ситуация след невнимателен 41-и ход.


title: Така се паркира на обратен завой

maintext:
Паркиран е на обратния завой на бул. "Г.М. Димитров" на метри от кръстовището с бул. "Драган Цанков"
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


title: Референдум и избори 2016: Хаос в системата и малък исторически прозорец

maintext:
"state capture"
След референдума и първия тур на президентските избори системата се оказа в състояние на пълен хаос. Моментът е подходящ да видим причините да се стигне до това състояние и да си припомним, че когато има хаос, следва пренареждане. А пренареждането понякога води до кратък исторически прозорец за свършване на нещо полезно.Хаосът идва от няколко събития. Първото е, че ГЕРБ загуби избори за първи път от създаването си. Второто са впечатляващите успехи на Каракачанов и Марешки. Третото е резултатът от референдума.трябваше да се съберат няколко обстоятелства, които досега не се бяха случвали едновременно. Най-базовото е ясно – политиката на основната управляваща партия (при безспорните й успехи в някои области) като цяло не отговаря на очакванията на обществото.В първия си премиерски мандат Борисов изигра частично успешен трик – влезе в управлението с обещанието да бъде Наказателя, борещ и наказващ корупцията, но бързо се превърна в Строителя. Номерът мина сравнително успешно – бяха спечелени всички следващи избори, пък макар и да трябваше да постои в опозиция заради откровеното погазване на логиката на демокрацията при съставянето на кабинета "Орешарски". Другите видове избори (местни и президентски) бяха изкарани от една страна заради простото обстоятелство, че ГЕРБ произвеждаше силни личности (кандидати за кметове и президент) и от друга страна, защото "машината за печелене на избори" функционираше. Къде с демократични средства, къде със сплашване и икономически натиск, но функционираше.Вторият кабинет на Борисов беше избран със също толкова ясна цел, колкото и първия – да разтури това, което тук наричаме "модела "Орешарски", а по света му викат. Превеждаме го като "превзета държава" – превзета от политическа корупция, работеща в полза на частните интереси на малка група от хора, които представляват политико-икономически елит.Борисов отново избяга от предизвикателството и реши да бъде Балансьора. Роля, която по всичко личи, му допада на личностно ниво (така се държи и в партията си, и във външната политика). В балансирането си, обаче, най-често прави грешката да се съобрази с краткосрочния си интерес и да пренебрегне дългосрочния. Така направи и с Трайков (който му създаваше проблеми, борейки се с проблемите в енергетиката) в първия мандат, и с Вучков и Христо Иванов (който му създаде проблем със статуквото в съдебната система, която искаше да реформира) във втория. На вторите президентски избори с участие на ГЕРБ, обаче, условието за силните личности не се изпълни.Така наречената "дълга скамейка" на ГЕРБ се оказа (за пореден път) концепция, несвързана с реалността. Ако продължим метафората с футбола, ГЕРБ (плюс всичките потенциални коалиционни партньори и нечленуващи в партията специалисти) отново се оказа с точно 11 добри футболисти – по един за всяка позиция. Друг е въпросът, че често в мача не играят 11-те, или са сложени на грешните позиции. Опитът за преместване на опорния халф Цачева в позицията на фалшива деветка се възприе комично дори и от хората, обикновено гласуващи за управляващата партия.Другият отбор (БСП и левите хора по принцип) направи нещо безкрайно просто и ефективно. Издигна някакъв човек, който не се е занимавал с политика досега и като такъв е неопетнен, но изглежда президентски. И въпреки че по лявата писта играха повече кандидати, с лекота спечели първия тур. Не защото лявото бие дясното на тези избори, а защото политиката не е игра, в която една сутрин се събуждаш и хвърляш зарове кого за коя позиция да номинираш.И тук обяснението е простото стечение на няколко обстоятелства. Напрегнатата международна ситуация, слабите икономически показатели в страната и номинално задължителното гласуване дават автоматичен бонус на популисти и патриоти. Освен бонуса Каракачанов и Марешки направиха и абсолютно блестящи кампании.Марешки започна като някакъв странен Робин Худ на политиката и по средата на кампанията си разбра, че може да изиграе ролята на анти системния играч. Не просто го направи успешно, но дори надмина собствените си очаквания. И още отсега ще си позволя да кажа, че човекът се държи по-смислено от повечето български политици (Бареков, Сидеров, Ганчев...) влизали в тази роля, а и от повечето европейски (Фараж, Вилдерс, Хайдер...).И той заслужава съвсем сериозен анализ без никакъв привкус на "абе мен не ме интересува референдума на тоя чалгар".При почти всички обработени протоколи, изглежда, че референдумът става задължителен за обсъждане в парламента , но не минава прага необходим за да влезе директно в сила. И както писах в поредицата от миналата седмица, изведнъж се оказва, че референдумът, без значение кой го инициира, е нещо много полезно. Защото води до задължителна обществена дискусия по съвършено смислени въпроси. За това да видим резултатите от него и разбивките от екзит пол-а на " Алфа Рисърч ".На въпросите за мажоритарната система и партийните субсидии имаме практически еднакви резултати: гласовете "за" са около 72%, а останалите 28% ("не", без отговор и невалидни) можем спокойно да преброим като "против". На въпроса за задължителното гласуване ситуацията е различна – 62% "за" и 38% "против" и невалидни. Първо прави впечатление, че една немалка част от хората е разчела референдума като сериозен политически въпрос, на който има три различни въпроса и множество различни комбинации на възможни отговори. Второ от разбивката на "Алфа Рисърч" личи, че гласуването на референдума е сравнително независимо, от които и да е измервани социоикономически характеристики. Впечатление прави, че например няма особени разлики между това как са гласували избирателите на Реформаторския блок в сравнение с тези на БСП. Или как са гласували хората с висше образование спрямо тези с основно. Или как са гласували жителите на София срещу тези в селата. Там където се виждат някакви тенденции, те са по-скоро изненадващо положителни – например, че младите най-активно са гласували за задължителното гласуване.Логичният прочит на резултатите от референдума изглежда приблизително по следния начин:. И изобщо не отказват да бъдат питани директни въпроси, а не просто да избират свои представители.Концепцията с човекът-партия (Бойко-ГЕРБ) вече не е толкова интересна. Нужни са повече познати и/или неопетнени лица. И това, между другото, виждаме с огромна сила и на президентските избори, където Цачева се проваля, Радев впечатлява, Каракачанов и Марешки удрят джакпоти, а от разбивките виждаме, че Трайчо Трайков хваща само половината от гласовете на Реформаторския блок", но донася още толкова лично негови.От втория въпрос научаваме (и от малкия, но все пак не пренебрежим процент избрали "Не подкрепям никого" на президентските избори), чеИ от третия става ясно, че еПо всички начини, разбира се.Първо, предстои втори тур на изборите, а и двамата кандидати имат много пространство за позициониране. След поредното изказване на Радев за Крим, май става ясно, че същинска евроатлантическа ориентация от него не може да се очаква. За сметка на това Цачева може лесно да бъде притисната в момента. Нещо което всъщност Трайчо Трайков вече започна да прави.Второ, предстои разглеждане на въпросите от референдума в парламента. И има тонове полезна работа за вършене във връзка с това. Намиране на начин на парламентарни избори личността на кандидатите да е по-важна от партийната листа, унифициране на правилата за задължителност на гласуване на избори и референдуми, създаване на условия да се гласува, когато това е задължително (какво стана с електронното гласуване?) и намаляване на субсидиите в някакъв оптимален размер.Трето, сега е моментът за обновяване в дясно. И не на базата на някакъв сбор от политически партии, а на личности, които могат да носят на раменете си избори, политики и отговорност.


title: Началникът на украинската полиция подаде оставка заради политически натиск

maintext:
Хатия Деканоидзе
Фотограф: Gleb Garanich
Началникът на украинската полиция Хатия Деканоидзе, която извършваше реформи в пословично корумпираните украински сили на реда, подаде оставка, оплаквайки се от политически натиск, предаде агенция "Асошиейтед прес", цитирана от БТА.Деканоидзе беше и заместник-вътрешен министър, но заяви на излъчена по телевизията пресконференция, че дадената ѝ власт не е била достатъчна за радикални промени. Тя се оплака от натиск от страна на правителствени служители и членове на парламента, които се бъркали в работата на полицията."Считам за свой дълг да се обърна към чиновниците на всички равнища с молба и искане да спрат да се месят в работата на Националната полиция. Назначенията в органите на реда не могат и не трябва да се съгласуват с политиците. Не може политиците да използват силите на реда за защита на своите интереси. Ако това не бъде разбрано, страната скоро ще бъде обречена на нов сблъсък между обществото и властта", подчерта Деканоидзе.Едно от обещанията на новото украинско правителство , дошло на власт през 2014 г. след свалянето на проруския президент Виктор Янукович, беше да се бори с п овсеместната корупция в полицията , припомня АП. Миналата година цялата пътна полиция на Киев беше освободена и заменена от нови сили.Украинският вътрешен министър Арсен Аваков благодари на Деканоидзе за работата ѝ и съобщи в "Туитър", че постът ѝ ще бъде зает от досегашния ѝ първи заместник Вадим Троян.Деканоидзе започна политическата си кариера в реформаторския екип на бившия грузински президент Михаил Саакашвили. От 4 ноември миналата година заемаше поста началник на полицията на Украйна.


description: Изборите за президент на САЩ са само след ден, но двамата кандидати - Хилъри Клинтън и Доналд Тръмп – от месеци обясняват какви биха били приоритетите им в първите 100 дни от управлението им. По време на кампанията си те обещаха да предприемат рефор;и в десетки области – имиграционна политика, здравеопазване, данъчно облагане и др.

title: Как ще изглеждат първите сто дни на новия президент на САЩ

maintext:
До изборите на 8 ноември остава само ден.
Изборите за президент на САЩ са само след ден, но двамата кандидати - Хилъри Клинтън и Доналд Тръмп – от месеци обясняват какви биха били приоритетите им в първите 100 дни от управлението им. По време на кампанията си те обещаха да предприемат реформи в десетки области – имиграционна политика, здравеопазване, данъчно облагане и др.Ето и кратък преглед на обещанията на претендентите за Белия дом за първите три месеца от управлението им:През цялата кампания Хилъри Клинтън даде предложения за реформи в десетки области: от Уолстрийт до подобряване на общественото образование. На митинг във Флорида тя обяви, че една от най-важните ѝ задачи още от първия ден ще е да убеди всеки един, че ще е президент на всички американски граждани, независимо дали са гласували за нея, припомня ABC.По отношение на това какви ще бъдат приоритетите ѝ в началото на мандата бившият държавен секретар даде заявка за кратък и стегнат план - работни места и имиграция.Кандидатът на демократите нарича своя план за първите си 100 дни "най-смелата инвестиция в добре платени позиции след Втората световна война", цитира думите й NBC. Накратко идеите й за постигане на резултат са:- инвестиране в инфраструктура и производство, научни изследвания и технологии, чиста енергия и малък бизнес;- засилване на търговията чрез отхвърляне на Споразумението за тихоокеанско партньорство;- превръщане на САЩ в "световната суперсила на чистата енергия". Клинтън обеща приоритетно да реформира имиграционното законодателство. Освен това се ангажира да състави "кабинет, който прилича на Америка" и да назначи равен брой мъже и жени.Бившият държавен секретар обещава да увеличи минималната работна заплата, да внесе промени в Закона за достъпното здравеопазване чрез ограничаване на разходите за лекарства с рецепта и др.На свой ред кандидатът на републиканците обяви, че сред най-важните му задачи ще е да отмени една от най-знаковите реформи на администрацията на Барак Обама – промените в здравеопазването, станали известни с нарицателното "Обамакеър" Всъщност Тръмп няколко пъти подчерта, че има няколко теми, по които би предприел незабавни мерки още в първите 24 часа от управлението си – като например:- предоговаряне или отменяне на споразумението за свободна търговия с Канада (NAFTA) - обявяване на намерението на САЩ да се оттегли от Договора за тихоокеанско партньорство;- номиниране на заместник на починалия през 2016 г. върховен съдия Антонин Скалия (кончината на Скалия доведе до сериозен политически сблъсък в САЩ. През март тази година, около месец след смъртта на Скалия, президентът Обама предложи негов заместник, но за момента в Сената нито е имало изслушване, нито е гласувано за тази номинация).- премахване на нелегалните имигранти и отказ за издаване на визи за страни, които отказват да си ги вземат обратно;- спиране на миграцията от страни, "склонни към тероризъм";- предложение за изменение на конституцията за налагане на ограничения на мандатите на членовете на Конгреса. В момента конгресмените и сенаторите могат да служат неограничен брой мандати (съответно по две и шест години);- предложение за спиране на наемането на нови държавни служители (с изключение на армията, сектора на обществената сигурност и здравеопазването);- предложение приемането на всеки нов федерален закон да води до отмяна на други два;- доживотна забрана на служители на Белия дом да лобират за чужди държави, 5-годишна забрана на членове на Конгреса и Белия дом да стават лобисти и др.Кандидатът на републиканците даде да се разбере и че в първите 100 от своето управление, той ще се бори за опростяване на данъчната система и намаляване на корпоративния данък до 15%, ще търси инвестиции за енергийната инфраструктура, ще направи големите градове по-безопасни и др.Що се отнася до външната политика, анализатори, цитирани от Би Би Си , смятат, че който и да спечели изборите на 8 ноември, не може да се очаква промяна на линията, следвана от Вашингтон през последните години – избягване на големи международни конфликти и повече фокус върху вътрешните проблеми. Въпреки че някои от идеите на Клинтън – като създаването на забранена за полети зона над Сирия – са смятани за по-интервенционистки, в хипотеза на Конгрес и Сенат, доминирани от републиканците, тя трудно ще може да налага "по-агресивна" външна политика.


description: Новата ми политическа формация ще се казва ВОЛЯ, ще сме в първата тройка на предсрочните избори. Това се зарече бизнесменът Веселин Марешки.

title: Новата партия на Марешки ще се казва ВОЛЯ, щял да е трети на изборите

maintext:
Веселин Марешки
Фотограф: Цветелина Белутова
Новата ми политическа формация ще се казва ВОЛЯ, ще сме в първата тройка на предсрочните избори. Това се зарече бизнесменът Веселин Марешки, който стана четвърти на президентските избори в предаването "Беновска пита" по Канал 3 и К2. Той отрече да е купувал гласове на изборите. "Аз съм горд с постигнатия резултат, защото представяте ли си каква трябва да бъде мотивацията за тези 430 000 българи да гласуват за мен, ако от сутрин до вечер им казват, че аз нямам никакъв шанс, даже не съм между живите, че съм на 11-то място с 0,00%, тоест гласът им отива по дяволите, че всичко около мен е измама, цените на горивата са само до изборите, той е същият от картела", заяви Марешки.Попитан защо е затворена бензиностанцията му в Габрово Веселин Марешки отговори, че това е действие на картела. Затварянето било под предлог, че не е предоставен документ за платен акциз, а той го бил представил. В партията на Марешки щяло да има "уникални личности с уникални концепции, свободни хора, които през годините са се подлъгвали да се включват в част от системните партии, като са мислели, че там ще им се даде възможност да развият своите идеи".Марешки смята, че предсрочните изборите ще ги спечелят хората, които ще представят различни лица и различни политики, а не системни играчи. Все пак е на мнение, че към момента ГЕРБ и БСП са по-големите партии и ако няма изненади, биха били в тройката.Марешки влезе в предизборна агитация и каза, че щял да направи безплатно здравеопазването и лекарствата.


description: Белите поведоха с 2:0 още до 18-ата минута. До почивката гостите върнаха едно попадение чрез Кармона, а в края на мача Коп изпусна дузпа.

title: Роналдо отведе "Реал" към трудна домакинска победа

maintext:
След хеттрика срещу "Атлетико", сега Роналдо вкара и двата гола срещу "Спортинг"
Кристиано Роналдо изведе "Реал" (Мадрид) до нова победа. Португалецът вкара двата гола за трудния успех с 2:1 срещу "Спортинг" (Хихон) у дома.Белите поведоха с 2:0 още до 18-ата минута. До почивката гостите върнаха едно попадение чрез Кармона, а към края на мача Коп изпусна дузпа."Реал" продължи победната си серия. Мадридчани, които са единственият непобеден отбор в Примера дивисион, вече имат 33 точки и водят със седем пред "Барселона", като каталунците са с мач по-малко. "Спортинг" е в зоната с изпадащите с девет.Роналдо вкара последните пет гола за "Реал", които бяха достатъчни за 3:0 срещу "Атлетико" в дербито на "Висенте Калдерон" преди седмица, както и за сегашния успех. Нападателят стана първият футболист, минал границата от 50 гола в шест последователни календарни години.Под проливния дъжд на "Сантяго Бернабеу" домакините играха със специалните си екипи, изработени изцяло от рециклирани пластмасови бутилки , събрани от бреговете на Малдивите. Дъждът обаче доведе до отмиването на рекламните лога от фланелките.Роналдо даде преднина за "Реал" с гол от дузпа в петата минута. В 18-ата Начо центрира отлично, а португалецът плонжира и с глава удвои."Спортинг" игра смело и се стараеше да атакува. В 35-ата минута след добро подаване на Лопес Бланко от ляво Кармона изпревари играч на съперника и засече във вратата на Кейлор Навас.Отборът от Хихон имаше отлична възможност да изравни в 78-ата минута. Гостите получиха дузпа, но Коп стреля над вратата."Реал" атакуваше повече и създаде възможности, но не успя да стигне до повече голове.


title: Волейболният шампион "Добруджа" ще приеме финландци във Варна

maintext:
[LAP.bg]
Волейболистите на "Добруджа" ще ползват зала "Конгресна" в Двореца на Културата и спорта във Варна и за домакинствата си в Купата на европейската конфедерация (CEV Cup).Воденият от Мирослав Живков състав вече игра в там в реванша с "Грьонинген" в плейофите на Шампионската лига. Българският отбор спечели с 3:2 срещу холандците , но отпадна от най-силния турнир.В първия кръг в CEV Cup "Добруджа" ще играе с финландския "Хурикаани" (Лоймаа).Съперничеството започва с на 7 декември от 18.30 часа българско време. "Добруджа" ще пътува за Финландия на 5 декември, като в програмата предвижда тренировка на следващия ден.Реваншът е на 22 декември от 20.00 часа в зала "Конгресна". В момента вървят преговори за телевизионното излъчване на мача.


description: Прокуратурата твърди, че има безспорни доказателства, че тези 18 мигранти, са участвали в безредиците в четвъртък.

title: Съдът решава дали да остави в ареста задържаните бежанци след бунта в Харманли

maintext: Съдът в Харманли трябва да реши дали да задържи за постоянно 18-те мигранти от бежанския център в града, които получиха обвинения след бунта миналата седмица, съобщава Нова телевизия. Те ще отговарят за хулиганство, отличаващо се с цинизъм, дързост и съпротива срещу органите на реда. Прокуратурата твърди, че има безспорни доказателства , че тези 18 мигранти, са участвали в безредиците в четвъртък. На тях най-вероятно ще бъдат повдигнати и нови обвинения - за повреждане на чуждо имущество. След бунта в бежанския лагер 400 мигранти бяха арестувани, а 24-ма полицаи ранени. До него се стигна, след като центъръ за настаняване беше поставен под карантина.


title: Потребителите в Европа залагат на модерното разплащане по Коледа

maintext:
Фотограф: Надежда Чипева
Потребителите в Европа изоставят плащанията в брой около Коледа - не само докато пазаруват подаръци, но и докато се забавляват. Тази тенденция не се наблюдава само при младите, по-технически грамотни потребители, сочи проучване на Visa.
Проучването "Дигитални разплащания" е изготвено от агенцията за проучвания Populus по поръчка на Visa в периода август – септември 2016 г. Цялата извадка обхваща 36 843 души, или около 2000 анкетирани във всяка от общо 19 държави, сред които не е България.
То обхваща използването на безконтактните карти и новите методи за плащане.
С над 165 млн. издадени безконтактни карти и 3,4 млн. безконтактни POS терминала в Европа използването на технологията е нараснало от 36% през 2015 г. до 52% през 2016 г., показват резултатите от проучването.
Тази тенденция не се наблюдава само при младите, по-технически грамотни потребители – употребата на безконтактната технология се е увеличила във всички възрастови групи, като най-голямото увеличение се наблюдава при потребителите на възраст 55-64 години, или ръст от 64% спрямо 2015 г.
Увеличението в употребата на безконтактни карти оказва осезаемо въздействие върху останалите начини на разплащане, смятат в компанията. В цяла Европа потребителите, които използват безконтактни карти, са по-отворени към използването на мобилно устройство като начин на разплащане в магазин (52% от притежателите на безконтактна карта към 32% от притежателите на обикновена карта), чрез приложение на търговеца (49% към 31%) или за разплащане в ресторант (50% към 30%).
Въпреки че потребителите ценят предимствата на безконтактните разплащания, те също започват да разпознават и ползите от другите нови методи за плащане. През 2016 г. 44% от анкетираните използват мобилни приложения за разплащания в сравнение с 38% през миналата година. Почти половината от тях (46%) са съгласни, че възможността да платят с мобилно устройство при търговеца е улеснило в пъти тяхното пазаруване.
Допълнителните удобства на новите методи за разплащане са двигател и на ръста при употребата на дигитални портфейли. Европейските потребители изразяват интерес да използват услугата при покупки лице в лице (37%), чрез приложения (51%), както и онлайн (56%). Основните ползи на безконтактните и мобилните разплащания за потребителите в Европа са по-голямото удобство (61%) и възможността да се плати по всяко време независимо от мястото (59%).
Проучването също така разкрива, че потребителите използват комбинация от онлайн и физически канали, когато правят своите покупки особено за по-скъпи продукти. Седем от всеки десет европейски потребители са showroomers – хора, които гледат желания продукт в магазина, преди да го купят, онлайн, а почти толкова (66%) са webroomers – потребители, които търсят най-добрата цена онлайн, преди закупуването на стоката във физическия магазин на търговеца.
Въпреки нарастването на онлайн продажбите около Коледа 60% от потребителите все още ценят прекия контакт лице в лице с персонала на магазина и възможността да видят стоката на живо.
Ръстът в употребата на безконтактни карти от европейските потребители постепенно превръща в норма използването на дигитални и мобилни портфейли и други дигитални разплащания, смятат от Visa.
"Тази Коледа ще наблюдаваме множество различни методи, по които европейските граждани, в това число и българите, ще заплатят за подаръците под елхата, празнични напитки с приятели и дори празничната трапеза около коледните празници. Успехът на търговските вериги и търговци тази Коледа ще зависи от способността им да предоставят на потребителите достъп до начина на разплащане, който те предпочитат най-много", посочват от компанията.
От януари 2016 г. всички терминали, които българските банки инсталират, са вече задължително безконтактни. Към юли 43% от общия брой POS терминали в България са такива. Секторите, в които безконтактните разплащания и новите методи за разплащане в България навлизат най-бързо, са търговията с хранителни стоки, телекомуникационните услуги, продажбата на горива, веригите за бързо хранене, фармацевтичните услуги и забавленията.


description: "Манчестър сити" продължи серията си мачове на приливи и отливи след равенство 1:1 с "Мидълзбро". "Гражданите" играха стабилно, но направиха много пропуски, а в добавеното време Де Роон изравни.

title: С гол в добавеното време "Мидълзбро" открадна точка и от "Манчестър сити"

maintext:
Мартен де Роон вкарва с глава гола, с който "Мидълзбро" изравни
"Манчестър сити" продължи серията си мачове на приливи и отливи след равенство 1:1 с "Мидълзбро". "Гражданите" играха стабилно, но направиха много пропуски, а в добавеното време Мартен де Роон изравни.Преди две седмици "Мидълзбро" стигна до 0:0 при гостуването си на друг от водачите - "Арсенал"."Сити" е начело с 24 точки, но след грешната стъпка имат една повече от "Арсенал" и "Ливърпул", които са с мач по-малко. От последните си пет мача във Висшата лига воденият от Хосеп Гуардиола отбор има победа, три равенства и загуба, като трите равенства дойдоха в домакински мачове.След спокойно начало на мача "Манчестър сити" започна да създава положения пред Виктор Валдес. Кевин де Бройн, Серхио Агуеро и Давид Силва пропуснаха да вкарат, но в 43-ата минута след добро подаване на белгиеца от дясно аржентинският нападател засече с крак отблизо за 1:0.За цялото първо полувреме "Мидълзбро" нямаше нито един удар към вратата на съперника. След почивката картината се промени - гостите започнаха да създават положения и да затрудняват защитата на "Сити". "Гражданите" продължиха да владеят повече и да пропускат.В 85-ата минута непокритият Агуеро получи около точката за изпълнение на дузпа, но стреля в аут. Малко след това и Де Бройн изпусна."Мидълзбро" улови последната си възможност. В добавеното време след центриране на Джордж Френд от ляво Де Роон вкара с глава за 1:1.


title: Шумахер дава окуражителни сигнали, според Рос Браун

maintext:
Браун и Шумахер винаги са били близки
Михаел Шумахер показва някои "окуражителни сигнали" във възстановяването си от сериозните травми по главата, които получи при инцидент на ски през 2013 г., съобщи бившият технически директор на "Ферари" Рос Браун.Седемкратният световен шампион във Формула 1 продължава да е лекуван в дома си в Швейцария, след като беше изписан от болницата и оттогава почти не се появяват детайли за състоянието му. В момента не е ясно какво е то."Семейството избра да не разкрива подробности за състоянието на Михаел и трябва да го уважавам", заяви пред Би Би Си англичанинът, който работи с Шумахер в "Бенетон", "Ферари" и "Мерцедес"."Има окуражителни сигнали и всички се молим всеки ден да видим повече от тях. Затова ми е трудно да кажа много и уважавам личното пространство на семейството му", заяви Браун, който беше близък с пилота."Единственото, което ще кажа е, че има много спекулации за състоянието на Михаел. Повечето е грешно и само се надяваме и молим всеки ден, че ще продължим да виждаме някакъв прогрес и че ще видим отново Михаел възстановен от ужасните му травми", добави той.През септември пред германски съд беше обявено, че Шумахер не може да ходи.През декември миналата година неговият мениджър Сабине Кем заяви, че спекулациите за състоянието му са "нереалистични". "За съжаление информациите дават фалшива надежда на много хора", каза тя.


title: Йорданеску подаде оставка след поредния провал на ЦСКА

maintext:
Румънският специалист пристигна на "Армията" няколко кръга след старта на сезона
[LAP.bg]
Треньорът на ЦСКА Едуард Йорданеску обяви официално, че подава оставката си.Това се случи след равенството 1:1 на червените срещу "Верея" на "Българска армия".Преди да застане пред телевизионните камери, той проведе разговор с феновете и им се извини за представянето на отбора. Той заяви и, че няма да търси неустойка от клуба."Днес е првият случай, в който искам да се извиня на феновете на отбора, защото те го заслужават. Дойдох в не най-доброто време за отбора, взех отбор, който не постигаше резултати. Не дойдох за пари, а за да работя. Имах оферти от Румъния, но избрах ЦСКА заради историята и феновете", коментира румънецът пред "Диема спорт"."Моята идея е да играем офанзивен футбол, аз имам планове. Когато аз дойдох, с мен пристигнаха още 3-4 играчи. Поех всички тези рискове, макар да знам какъв е манталитетът на всички в този клуб. Очаквах зимната пауза, за да имам повече време да работя с футболистите. Но във футбола плановете не се получават така, както искаш", каза още Йорданеску."Усетих и някои негативни настроения от момента, в който стъпих тук. Може би много хора не харесват факта, че млад румънец е начело на толкова голям клуб. Взех всички правилни решения и не съжалявам за нищо. Още от първия момент г-н Ганчев показа, че ми вярва, както и всички останали хора от ръководството. В договора ми има компенсация, ако го прекратя аз или ръководството. Затова ще говоря да прекъснем отношенията си по взаимно съгласие", заяви младият специалист.


description: Ахмет Тюрк е обвинен и в използване на държавни средства в подкрепа на забранената Кюрдска работническа партия.

title: Турски съд постави под арест бивш прокюрдски кмет на Мардин

maintext:
[Twitter @ahmetturk_dtp]
разследване за членство в терористична организация.
Турски съд нареди поставяне под арест на бившия прокюрдски кмет на Мардин (Югоизточна Турция) Ахмет Тюрк по обвинения в тероризъм, предаде БТА.Тюрк е обвинен и в използване на държавни средства в подкрепа на забранената Кюрдска работническа партия (ПКК).Той бе отстранен от кметския пост миналата седмица и заменен от администратор, назначен от държавата, след като бе задържан в понеделник поАхмет Тюрк е тясно свързан с прокюрдската Демократична партия на народите, без да е неин член. Според прокюрдската партия правителството е поставило под ръководството на администратори 34 кюрдски общини, които бяха управлявани от нейни кметове.


description: Днес в Плевен е много ветровито, вятърът е много силен. Самата аз се изненадах. За мен този вятър е вятър на победата,Цецка Цачева, кандидат за президент.

title: Цитат на деня: Вятърът е много силен. Това е вятърът на победата.

maintext:
Фотограф: Marko Djurica
"Днес в Плевен е много ветровито, вятърът е много силен. Самата аз се изненадах. За мен този вятър е вятър на победата."Това обяви, след като гласува в Плевен кандидатът за президент на ГЕРБ Цецка Цачева, цитирана от БиТиВи.Тя посочи още, че в нито един момент по време на предизборната кампания не се е държала като популист.


title: Играчи на "Сити" влезли в конфликт с Меси след мача с "Барселона"

maintext:
Футболистите на "гражданите" реагираха бурно на победата си
Нападателят на "Барселона" Лионел Меси е бил обиждан от играчи на "Манчестър сити" малко след края на мача от груповия етап на Шампионската лига между двата отбора на "Итихад", твърди каталунското издание Marca.Аржентинецът е бил на път към тунела, когато футболисти на домакините са започнали да го псуват, а той е от говорил на един от играчите с "глупак".Скандалът е бил потушен бързо, благодарение на намесата на Серхио Агуеро, съотборник на Меси в националния отбор на Аржентина."Сити" спечели мача с 3:1, като Меси откри резултата, на домакините успяха да направят пълен обрат. Мениджърът на английския тим Хосеп Гуардиола остана изключително доволен от представянето на своя тим и заяви, че успехът му е бил срещу най-добрия отбор в света."Барселона" изигра великолепни първи 30 минути. Ние имахме много проблеми, но първият ни гол много помогна. През второто полувреме създадохме много положения на контри. Аз съм много щастлив за нашия отбор и всички момчета – за първи път победихме най-добрия отбор в света", коментира испанският специалист.


title: Оператиният щаб по въпросите на миграционния натиск заседава извънредно

maintext:
Фотограф: Георги Кожухаров
Днес се проведе заседание на Националния оперативен щаб по въпросите на миграционния натиск под председателството на министър на вътрешните работи в оставка Румяна Бъчварова, съобщи пресцентърът на МВР.Щабът е обсъдил изпълнението на разпоредените от министър-председателя в оставка Бойко Борисов допълнителни мерки за нормализиране на обстановката в бежанския център в Харманли, обсъдени вчера по време на срещата в Министерския съвет Бунтът на мигрантите започна в четвъртък , след като в началото на седмицата лагерът в Харманли беше затворен заради притеснения от разпространение на зарази. В безредиците яха ранени четирима полицаи и трима мигранти, а над 400 души бяха задържани В заседанието на щаба участваха председателят на Държавната агенция за бежанците Петя Първанова, председателят на ДАНС Димитър Георгиев, ресорните зам.-министри на вътрешните и външните работи, на здравеопазването, финансите, земеделието и храните, зам.-началникът на отбраната, ръководството на МВР и представители на Българския червен кръст.Щабът е обсъдил необходимите допълнителни действия за подпомагане на Държавната агенция за бежанците за гарантиране на реда и организацията в бежанския център в Харманли и в други регистрационно-приемателни центрове на ДАБ. Създадена е организацията, свързана с извеждането на мигрантите с агресивно поведение и хулигански прояви от центъра в Харманли и настаняването им в центрове от затворен тип.Обсъдено е и предстоящото връщане, съгласно договореностите с Афганистан, на техни граждани, задържани на територията на България.


title: Шефът на пътната агенция Лазар Лазаров подаде оставка

maintext:
Фотограф: Георги Кожухаров
Кога и къде:
29 ноември, 2016 г.
София хотел Балкан
capital.bg/conference 11-та годишна конференция "Сделки и инвеститори"
Теми в програмата:
Инвестиране след BREXIT
Коя беше движещата сила на сделките в България през 2016 г. и каквo предстои през 2017 г.
Дялово инвестиране в ЮИЕ: възможности и предизвикателства пред инвеститорите
Финансиране на сделки в условия на нестабилни пазари
Нови инвестиционни възможности. Сектори с потенциал
Председателят на управителния съвет на Агенция "Пътна инфраструктура" Лазар Лазаров е депозирал днес оставката си в деловодството на Министерството на регионалното развитие и благоустройството, съобщиха оттам.В нея се посочва, че считано от 1 декември 2016 г. желае да освободи поста по "лични причини".Ресорният министър Лиляна Павлова е приела оставката му. На негово място предстои да бъде назначен досегашният член на управителния съвет на АПИ инж. Дончо Атанасов, съобщават от ведомството.Лазаров влиза в ръководството на пътната агенция по времето на първия кабинет "Борисов" през 2010 г. В периода септември 2011 г. - август 2013 г. той е назначен да ръководи пътната агенция. Впоследствие за два месеца е само член на управата на пътното ведомство. След като отново напусна "по лични причини" по времето на кабинета "Орешарски", той бе назначен да управлява на Пловдивския панаир. През август 2014 г. вече при служебния кабинет "Близнашки", който предхождаше втория кабинет "Борисов", Лазаров отново се върна на поста.


title: Как Уелс преметна ФИФА и се вмъкна в първа урна

maintext:
Уелс е един от най-бързо прогресиращите отбори в световната ранглиста в последните няколко години
A todo esto... ¿ARG sigue primera en el ranking FIFA?... Las estadísticas 😂😂😂😂 pic.twitter.com/D3udCNpIj4
— LPNSM (@LaPelotaNSM) November 14, 2016
Faroe Islands student who saw Wales relegated in Fifa rankings admits 'I'm not very good at maths' - Telegraph http://t.co/gwDuUK9
— Luke Edwards (@LukeEdwardsTele) July 13, 2011
За българските фенове световната ранглиста на ФИФА най-често е повод за подигравки към националния отбор на страната, който редовно се оказва зад "футболни джуджета" като Фарьорските острови, Хаити, Уганда и др.Малко знаят как "работи" рангинг системата и на базата на какво се дължат подобни аномалии в нея, което не е изненадващо предвид сложната система на оценяване на тимовете.Тази система има много недостатъци и това доведе до умишлени, но напълно законни манипулации, които изстреляха тимове като Уелс и Румъния нагоре.Как обаче се пресмятат точките? Отборите увеличават актива си според представянето си - за всеки изигран мач се печелят точки спрямо позицията на съперника в ранглистата, които се умножават според крайния резултат (по три за победа и по нула за загуба) и според турнира, в който е изиграна срещата (по четири при официален мач и по едно за контрола). След това се пресмятат средно спечелените точки на мач за последните четири години.Фундаменталната слабост на тази система е, че значително по-малкият брой точки, които се дават за контролните мачове, могат да повлияят драстично на коефициента, без значение какви са резултатите на един тим в официалните му мачове.Казано накратко - силните отбори губят от участието си в приятелски срещи, дори и да побеждават в тях. Затова някои национални отбори, които разбират как работи системата, пресмятат срещу кои тимове ще е "удобно" на техния да играе мачове и срещу кои въобще не си струва.Ако ранкингът на ФИФА беше само за престиж, нямаше да има проблем, но централата го използва за жребиите на всички турнири под егидата си. Освен че системата има недостатъци, често ФИФА работи некомпетентно с нея. Така при жребия за световните квалификации за Бразилия 2014 Уелс и Фарьорските острови деляха 112-ото място в ранглистата, но островитяните влязоха в по-горната пета урна за сметка на футболното джудже, което остана в шеста урна в компанията на тимове от ранга на Сан Марино.Тогава фарьорският студент Якуп Емил Хансен пресместна, че неговата страна е с 0.07 точки пред Уелс, което накара ФИФА да размени позициите на двата тима за жребия. "Не съм компютърен експерт, не съм математик, дори не съм особено добър по математика. Стори ми се нередно това и с един обикновен калкулатор пресметнах всичко", обяснява Хансен пред "Телеграф".Това обаче накара Уелс да погледне по-сериозно на математиката зад ранглистата и благодарение на това за четири години стигна до най-силната първа урна. Ключово за това е, че след контрола с Холандия през юни 2014 "драконите" не играха приятелски срещи невероятните 17 месеца. "Избягвайки" от точките, спечелени в контроли, Уелс се озова в световния топ 10 за пръв път в историята си.Подобна е и схемата на Румъния, която предвидливо не игра контроли през цялата година преди жребия за световните квалификации за Русия 2018. Разбира се, към това не може да не се добави и силното представяне на двата тима в официалните мачове, както и участието им на Евро 2016. Никой не се съмнява, че успехите на двата тима са незаслужени или нерегламентирани, но може би щеше да е по-различно, ако ранкинг системата на ФИФА не бе такава.Същото, неясно нарочно или не, се случи и с Швейцария преди световното в Бразилия, когато те изиграха само три контроли, благодарение на което изместиха от първа урна традиционни сили като Холандия, Италия и Англия (които изиграха множество ненужни контроли с отбори като Хаити, Шри Ланка и Индонезия).Пътят към футболните успехи започва с калкулатор в ръка. Ако не вярвате, попитайте щаба на Уелс.


title: "Левски" приключи първия дял от първенството с успех срещу "Черно море"

maintext:
[LAP.bg]
"Левски" победи с 1:0 "Черно море" в среща от 13-ия кръг на Първа лига. Ценния гол вкара Роман Прохазка в 22-ата минута.С успеха сините събраха 31 точки и са на върха. Вторият "Лудогорец" е 28, но е и с два мача по-малко. След изиграването на срещите си от първия дял на сезона "Левски" остава единственият непобеден отбор."Черно море" е трети с 23 точки.Очаквайте подробности!


description: Информацията е на Би Ти Ви

title: Гласуването в чужбина: Опашки във Великобритания, много желаещи в Турция

maintext:
Фотограф: Надежда Чипева
Отново има висока избирателна активност и опашки пред някои от секциите във Великобритания. С голям интерес протича и изборният ден в турския град Чорлу, където за първите три часа от деня вотът си са упражнили близо 700 души, съобщи Би Ти Ви.На първия тур във Великобритания имаше много желаещи да гласуват, образуваха се опашки и дори някои хора не успяха да упражнят правото си на глас. В секцията в Чорлу на първи тур също имаше също висока избирателна активност и опашки.преди началото на изборния ден. Секцията в Баркинг беше рекордьор по гласуване на първия тур – 956 вота. До обед бюлетина са пуснали около 300 души. "Опашките бяха адски големи, а изборите неорганизирани, както всеки път. Хората чакаха по 4-5 часа на опашки, с малки деца и аз реших, че ще бъде на балотажа моя глас. Но пак очаквам дезорганизация и може би сам ще се наложи да отида да гласувам без жена ми. Семейството ми не може да стои на опашка 5 часа", казва Емил Русанов, който живее във Великобритания.което е рекорд за всички избори до момента за активност в една секция. Разликата в тази секция е, че членовете на комисията са седем, а не пет. Освен това има три кабинки, а не една. В същата секция на първия тур гласуваха 2150 души, а стотици не успяха да се доредят.


description: Колумбийското правителство и Революционните въоръжени сили на Колумбия (ФАРК) подписаха нова, променена версия на мирното споразумение, след като колумбийските гласоподаватели отхвърлиха предишното споразумение на референдум.

title: Колумбия и ФАРК договориха ново мирно споразумение

maintext: Колумбийското правителство и Революционните въоръжени сили на Колумбия (ФАРК) подписаха нова, променена версия на мирното споразумение, след като колумбийските гласоподаватели отхвърлиха предишното споразумение на референдум , предадоха "Асошиейтед прес" и "Франс прес", цитирани от БТА.Ръководителят на правителствената делегация на преговорите Умберто де ла Кайе заяви, че той и ръководителят на делегацията на ФАРК Лусиано Марин, с псевдоним Иван Маркес, са подписали в Куба споразумението, целящо да сложи край на конфликта, отнел живота на над 220 000 души. Както и предишния път Норвегия отново е била посредник.Все още не е известно дали новото споразумение също ще бъде гласувано на референдум, отбелязва АП. Според Би Би Си е по-вероятно е то да бъде разгледано директно в Конгреса.ФАРК и колумбийският президент Хуан Мануел Сантос подписаха предишната версия на мирното споразумение на 26 септември. На 2 октомври обаче гласоподавателите го отхвърлиха със само 55 000 гласа. По ирония на съдбата няколко дни по-късно Сантос получи Нобелова награда за мир за усилията си за слагане на край на въоръжения конфликт в страната.В официално разпространеното изявление не се дават детайли относно новите договорености, в телевизионно обръщение Сантос изложи някои от промените. Едно от съществените изменения е, че бунтовниците от ФАРК се ангажират да декларират и предадат активите си, които ще бъдат използвани, за да се обезщетят близките на жертвите им - условие, поставено от гласувалите с "не" на референдума миналия месец.Много колумбийци отхвърлиха предишното споразумение, защото искаха представителите на ФАРК, отговорни за отвличанията и убийствата, да лежат в затвора. Новите договорки не предвиждат затвор за бившите бунтовници, но установяват различни форми на наказание, на които могат да бъдат осъдени от специален трибунал за военни престъпления. Сантос обаче остава непреклонен по въпроса, че на членовете на ФАРК не може да се забрани да заемат държавни постове.ФАРК е създадена през 1964 г. с намерението да свали правителството и да установи марксистки режим. Групата се разраства през 80-те и 90-те години на миналия век не без помощта на търговията с наркотици, чрез която подобрява значително финансовото си благосъстояние.Около 260 000 души са загинали в Колумбия в рамките на продължаващия 52 години въоръжен конфликт.


title: ФИФА започна процедура срещу Англия и Шотландия

maintext:
От световната централа определиха червеният мак като политически символ
Ръководството на ФИФА започна дисциплинарна процедура срещу футболните асоциации на Англия и Шотландия.Повод за действията за на световната централа е фактът, че в квалификацията помежду си миналата седмица футболистите на двата тима носиха черни ленти с изобразен червен мак на тях.По традиция, всяка година на 11 ноември във Великобритания по този начин почитат всички загинали войници под флага на Кралицата.Наскоро обаче, от ФИФА сметнаха, че това е политическо послание и забраниха на отборите да използват червения мак на лентите.Въпреки забраната обаче, федерациите на Англия и Шотландия заявиха, че няма да отстъпят и все пак в крайна сметка излязоха на терена със забранения символ.


title: Цветана Пиронкова проведе тренировка с деца в столицата

maintext:
Пиронкова се завърна от почивка и сподели, че веднага започва подготовката си за следващия сезон
[LAP.bg]
Най-добрата българска тенисистка Цветана Пиронкова проведе демонстративна тренировка с деца в столицата.Събитието бе по повод успешния край на програмата "Тенисът – спорт за всички", а на него присъства и министърът на спорта Красен Кралев.Инициативата за втора поредна година отбеляза ръст на децата, които преминаха през безплатното обучение по тенис през целия летен сезон."Изключително съм щастлив и горд, че заедно с Българската федерация по тенис успяхме да намерим сили и средства, за да я стартираме. Целта бе да увеличим броя на децата, системно практикуващи спорт. Програмата даде възможност на повече от 600 деца на възраст между 6 и 12 години да се докоснат за първи път до магията на тениса", коментира Кралев.И през това лято в инициативата се включиха 30 тенис клуба от 20 града от цялата страна. Освен безплатно обучение те осигуриха на децата и участия в редица турнири както у нас, така и в чужбина.Пиронкова, която до скоро бе на почивка, заяви, че веднага започва подготовката си за следващия сезон, а целта ѝ е да се завърне в световния топ 50 възможно най-бързо. Тя ще завърши годината под №66 в ранглистата на WTA и бележи спад в сравнение с миналата, когато заемаше 59-о място."Не мога да определя тази година като най-силната ми. Като цяло избягвам да правя такива обобщения. За мен е важно да играя добре. Тази година мисля, че на определени турнири показах най-добрия си тенис. Определено виждам ръст в играта си. Разбира се има много неща, които мога и трябва да подобря, и това е нещо, върху което ще работя", коментира Пиронкова."През целия сезон играх солидно. Не навсякъде успявах да направя страхотни резултати, но като игра беше ок. Към края имах по-слаби резултати, усетих, че излизам от форма. Догодина започвам сезона с желанието да подобрявам играта си", допълни още първата българска ракета.


title: Делхи обмисля да ограничи употребата на лични автомобили заради рекордните нива на смога

maintext:
Фотограф: Adnan Abidi
повторно да
.
Мярката бе приложена временно миналата зима и тогава автомобилите имаха право да се движат по улиците на града през ден, като на единия ден се движеха тези с четни номера, на другия – тези с нечетни.
През 2014 г. Световната здравна организация определи индийската столица за най-замърсения град в света , отчасти заради близо 10-те милиона коли по улиците на града.
За бързото влошаване на качеството на въздуха там допринесоха още напредъкът на урбанизацията, емисиите от промишлените предприятия и ред тецове, работещи с въглища.
Още по-трудно е да се диша, когато селяните в близката околност палят огньове, за да се сгреят или да готвят храна през студената зима в Северна Индия.
Устройствата, отчитащи присъствието на някои фини частици в атмосферата, показаха, че за пръв път е надхвърлен рекордният показател от 1000 микрограма на кубичен метър въздух - над десеторно превишение на стойностите, препоръчвани от СЗО.
Всяко седмо дете в света - или 300 милиона, диша токсичен въздух със съдържание на замърсители, надхвърлящо до шест пъти международните норми, се казва в неотдавнашен доклад на УНИЦЕФ.
Здравното министерство на Делхи обмисля Милиони деца не са на училище , а бизнеси призоваха служителите си да не идват на работа, след като улиците на Ню Делхи бяха покрити с най-тежкия смог от близо 20 години насам, съобщава агенция "Ройтерс".Рекордното замърсяване продължава вече втора седмица, а жителите на града се оплакват от затруднено дишане, зачервяване на очите и кашлица. Фините прахови частици са близо 30 пъти над нормата, определена от Световната здравна организация.Активисти съобщават, че болниците са пълни с пострадали деца. Замърсяването се дължи на комбинация от изгарянето на селскостопански отпадъци в близките щати , фойерверките за скорошния хиндуистки празник Дивали, прах от строителството и емисиите от автомобилите Замърсяването предизвика въвеждането на мерки и в съседните градове, съобщи агенция "Асошиейтед прес", цитирана от БТА.Властите в северния щат Утар Прадеш заявиха, че очакват смогът да стигне до тях до дни. В окръг Газиабад на същия щат, източно от Делхи, училищата ще бъдат затворени днес и утре.


title: "Галъп": Малко над 2% преднина за ГЕРБ пред БСП, ако парламентарните изборите бяха днес (графика)

maintext:
Бойко Борисов, Валери Симеонов, Корнелия Нинова, Радан Кънев
Ако изборите бяха днес ГЕРБ щяха да спечелят 31% от гласовете, а БСП 28.9 на сто, сочи проучване на "Галъп интернешънъл", направено при екзитпол анкетите на днешния президентски вот, предаде "Нова телевизия". "Патриотичният фронт" би спечели 6.1%.За ДПС биха гласували 5.8 на сто, а 6.2% още не са решили. Пред "Нова телевизия" социологът Кънчо Стойчев обаче предупреди, че обявените данни за парламентарните избори са еуфорични. "Има едно правило - когато е бурно морето, не му се мери дълбочината", допълни той.На въпрос, дали кабинетът трябва да подаде оставка, след загубата на президентските избори, 46.8% от запитаните са казали "Не", а 36.7 на сто "Да". Мнение нямат 16.5% от анкетираните


title: МиГ-29 се разби при опит да кацне на "Адмирал Кузнецов"

maintext: Руското министерство на отбраната потвърди съобщението на американската телевизия Fox News, че боен самолет от военноморската група на авионосещия кораб "Адмирал Кузнецов" се е разбил в източната част на Средиземно море.Два източника от американското разузнаване са съобщили на Fox, че става дума за МиГ-29, излетял от самолотеносача, който маневрира от няколко дни край бреговете на Сирия.Това е станало в неделя при полет на група от три изтребителя. Заради технически проблеми едната машина опитала да се върне на борда, но не е достигнала до "Адмирал Кузнецов" и е паднала във водата при захождане за кацане.Дежурният руски хеликоптер е прибрал пилота и парашута, но нямаме данни за състоянието му, казват източниците.От Москва казаха първоначално, че са "видели съобщението", но не могат веднага да коментират.След няколко часа военното министерство потвърди информацията на американците с уточнение, че пилотът е катапултирал, нищо не заплашва живота му и е готов за изпълнение на нови бойни задачи от борда на самолетоносача.


description: Френската традиционна десница в лицето на "Републиканците" провежда днес първите в историята си първични избори, за да определи кой да бъде кандидатът ѝ за президент на изборите догодина. Изборът ще се състои в два тура, като на балотаж отиват двамата претенденти, събрали най-много гласове на първи тур.

title: Френската десница избира кандидат-президент в първа по рода си процедура

maintext:
Сочените за двама основни претенденти Никола Саркози и Ален Жюпе.
Френската традиционна десница в лицето на "Републиканците" провежда днес първите в историята си първични избори, за да определи кой да бъде кандидатът ѝ за президент на изборите догодина. Изборът ще се състои в два тура, като на балотаж отиват двамата претенденти, събрали най-много гласове на първи тур, разказва "Ройтерс" (повече за процедурата може да прочетете тук ) .Доскоро като ясен и неоспорим фаворит се очертаваше бившият премиер Ален Жюпе , но в последната седмица преднината му пред останалите кандидати започна да се стопява , показват проучванията на общественото мнение. Други двама ключови играчи – бившият президент Никола Саркози и министър-председатлеят през неговия мандат Франсоа Фийон увеличават подкрепата за себе си.Саркози отдавна бе позициониран като основен конкурент на Жюпе за номинацията, но името на Фийон започна да се прокрадва едва наскоро. Според социолози Фийон е бил победител в последния телевизионен дебат между претендентите за номинация на "Републиканците" в четвъртък.Правенето на прогнози допълнително се усложнява от факта, че на тези избори всеки може да гласува, което означава, че привърженици на левицата и крайната десница могат да се намесят да гласуват тактически в полза на своите партии.В същото време провалът на социолозите в познаването на изхода от изборите в САЩ и референдума във Великобритания за членство в ЕС засилват несигурността от изходфа на тези първични избори.Фокусът на всички е насочен най-вече към лидера на крайнодесния "Национален фронт" Марин льо Пен, тъй като тя е представител на същото антиимигрантско, популистко движение, което неочаквано победи и на изборите в САЩ, и при референдума за Брекзит Ето защо анализаторите вече гледат по-сериозно на възможността Льо Пен да стане президент, което според някои сериозно би застрашило бъдещето на ЕС. Лидерът на "Националния фронт" е обещала референдум за излизане на Франция от блока.До момента проучванията показват, че е малко вероятно Льо Пен да спечели изборите догодина. Прогнозите са, че тя ще стигне до балотаж срещу Ален Жюпе, но ще изгуби.Управляващите социалисти са силно разединени и по всяка вероятност техният кандидат няма да може да стигне до балотаж, което оставя решителната битка в ръцете на крайната десница и "Републиканците". Жюпе е считан за кандидата с най-големи шансове да бие Льо Пен. Но ако кандидат на десницата се окаже Саркози или Фийон, това ще увеличи възможността на "Националния фронт" да излъчи следващия държавен глава – основно заради факта, че е малко вероятно Саркози и Фийон да привлекат избиратели извън поддръжниците на партията.Множеството проведени преди днешните избори анкети сочат, че състезанието днес ще е оспорвано. Социолозите засега дават първото място на Жюпе с 36%, Саркози се нарежда втори с 29 %, а Фийон – на трето с 22 на сто.Но преди днешния вот около 23 на сто не бяха решили за кого ще дадат своя глас.


title: Разрешението за дострояване на Японския хотел е отменено

maintext:
Фотограф: Надежда Чипева
Японският хотел запазва без драстични промени интериора и екстериора си допреди две години, включително за годините, в които е собственост на веригата "Кемпински" (между 1994г. и 2014 г.
смени името си на на хотел "Маринела" - по името на съпругата на Арабаджиев, която е и изпълнителен директор на "
преименувано дружеството-собственик на активите.
Разрешителното за дострояване на известния като Японски хотел е отменено. това съобщиха от Министерството на регионалното развитие и благоустройството.Конкретната причина за решението е произнасяне на софийската градска прокуратура, която го протестира. Мотивите й са, че в случая има достатъчно доказателства за неговата незаконосъобразност, които го правят нищожен. От обвинението посочват, че издалият разрешителното - главният архитект на район "Лозенец", не е бил оправомощен да издава разрешения за строеж на обекти от втора категория какъвто е случаят.Възоснова на протеста на прокуратурата на 31 октомври Районната дирекция за национален строителен контрол е издала заповед за забрана на строителството, която предстои да бъде връчена на собствениците на хотела.При проверка на строителството на хотела през април Дирекцията за национален строителен контрол (ДНСК) установява, че надстрояването на хотела става при неодобрени технически проекти. На 16 май е издадена заповед за спиране на строежа, който обаче и досега продължава.Видимите промени започват след като той става притежание на бизнесмена Ветко Арабаджиев през 2014 г. чрез фирмата "Виктория груп ВМ". Малко след това тойВГ", както е


description: Актуални предложения за професионалисти в областта на маркетинга, финансите, IT сектора, търговията, човешките ресурси...

title: Защо служителите не са ресурси

maintext:
[flickr (CC)]
Разпространеното схващане, че хората са ресурси, вече не е приложимо. Ресурсите – пари, акции и други активи – са ограничени и имат срок на годност. Човешките способности и идеи обаче са безкрайни. Хората революционизират пазарите, а материалните активи са средство за постигането на тази цел.
Множество проучвания обаче потвърждават, че
голяма част от
изпълнителни
те
директори и мениджъри все още трудно стигат до този извод. Повечето преследват краткосрочната печалба, използвайки ограничените ресурси. И с времето постепенно губят контрола и не могат да се справят с решенията, когато служителите им напускат, понеже са се отнасяли с тях като с ресурси.
Затова и организациите, които не просто използват служителите си, а си сътрудничат с тях
и се вслушват в идеите им,
отбелязват ръст в ангажираността и мотивацията им,
а оттам и в резултатите на бизнеса. А в
случай че
в момента сте в процес на търсене на подобна среда на работа, не пропускайте да прегледате обявите за работа на Karieri.bg
"ЕнерСис" търси
"Мобилтел"
Clean Code Factory
America for Bulgaria Foundation
Райфайзенбанк (България)
Inter Cars S.A.
Dating.com Group Limited
Още обяви за работа можете да намерите на www.karieri.bg.
търси:търси Junior Broker търси:търси:търситърситърситърситърси


title: Особеностите на иранския път

maintext:
1
2
3
4
5
6 Фотограф: Драгомира Монева 1
2
3
4
5
6 Светофарите само по изключения светят в зелено.
Фотограф: Драгомира Монева 1
2
3
4
5
6 Фотограф: Драгомира Монева 1
2
3
4
5
6 Фотограф: Драгомира Монева 1
2
3
4
5
6 Светофарите предпочитат да премигват в червено или тъмно оранжево, най-често и в двете и то едновременно.
1
2
3
4
5
6
Въпрос на интерпретация.
Фотограф: Драгомира Монева
Сладкото дребно бяло грозде без семки струва 2 евро щайгата.
Съдейки по съветите и притесненията на близки и приятели (а и с оглед на собствените си предубеждения), при пристигането си в Иран най-вероятно първоначално ще следите трескаво за всякакви опасни субекти и вероятно с изненада ще откриете, че единствената причина за повишено внимание са ... обектите, и то тези на колела.Въпреки че в последните години ситуацията се подобрява (според статистиката на Световната здравна организация), шофирането и пресичането в Иран остават опасни дори и за трениран софиянец. Превозни средства с резервни гуми, по-захабени от тези в употреба, шофьор с дъщеричката си в скута и безстрашни мотористи-супермени, са само част от пъстрата обстановка.Пътуването от летището в Техеран в коя да е посока започва по многолентова магистрала – колко точно лентова няма как да се каже, тъй като лентите не винаги са обозначени. Лентите не са единствените фантоми по пътя – техни колеги са светофарите, които само по изключение светят в зелено (освен в големите градове). Те предпочитат да премигват в червено или тъмно оранжево, най-често и в двете и то едновременно. Всъщност светофарите практически нямат приложение (освен в големите градове). Те са, така да се каже, символични. Символиката обаче отново е свободна за интерпретация. Не че няма правила, напротив, но след разговор с местни се оказва, че се следва само едно, и то е неписано. Синтезирано то звучи горе-долу по следния начин: "Прави каквото искаш, но внимавай". В общи линии с предимство е този, който е по-безстрашен (или нахален, в зависимост от интерпретацията).Бибипкането също е със съвсем различна концепция. Независимо от станалото на пътя, шофьорите никога не подават звуков сигнал непосредствено след случката, дори и да са се ядосали. Това се случва едва когато колите се изравняват, а сигналът е съвсем кратък.Нещо, което прави впечатление почти веднага, са огромното количество разноцветни крушки, които са навсякъде в малките населени места (аз пътувах предимно в северен Иран). Те създават неочаквана романтика по градски и междуградски улици, по чайни, по кръгови движения, по магазинчета. Толкова са много, че първата ми мисъл беше, че Иран вероятно произвежда електричество в излишък. Кратка справка онлайн ме информира за противното.Пътят през планината Алброз е пустинно красив. Планинският масив е буквално огромна маса камък. Гледката е впечатляваща, но по-скоро пустинна - по южния склон, но се променя мигновено при слизането на север. Там, в нищото (а то е буквално едно нищо, защото както казах е само върхове камънаци) от време на време изникват едно, две или повече магазинчета и чайни, отворени по всяко време на денонощието. Тук човек може да си купи от пиле мляко или, каквато е поговорката на фарси - асортиментът се простира "от пилешко мляко до човешкия живот". Имената на артикулите понякога са написани и на английски, понякога даже вярно.Озеленяването също е на неочаквано ниво. На много места междуградските пътища и тези в малките градове са не просто озеленени, но направо отрупани с храсти в различни форми – най-често на животниа сградите и оградите често са разкрасени с картини.В зелените площи понякога сядат да пият чай местни туристи. Иранците пътуват много в собствената си държава. Често на паркинги много от местата са заети от палатки, а място за почивка е... ами буквално всяко едно място. Дали е път, дали е бензиностанция е без значение – хората опъват по някое одеяло, килим и сядат да пият чай или да закусват. По-ентусиазираните дори си носят газов котлон и си готвят.Някои превозни средства имат написана дума или цяло изречение на задната си броня – това информира другите участници в движението или по някой религиозен въпрос или по лична история, поговорка или просто е шега. Някои са в типичната за Иран поетична версия. Например, шофьор е написал върху колата си, че отдавна не може да спи, тъй като му липсва прегръдката на майка му. Това всъщност означава, че майка му е починала. Друг информира, че "ако успявате да четете този надпис, значи сте прекалено близо до мен", а трети, че "не е от хората, хора, които пишат нещо по колата си". Друг път са чисто прагматични и се отнасят до карането и изпреварването - "върви напред и ме остави на мира".В Иран изглежда имат еквивалента на нашенския феномен "пернишки голф". Шофьорите на син джип нисан са известни с непукизма си и твърдото убеждение, че колите им са неразрушими.Понякога на пътя се явяват хора със светлоотразително облекло, които размахват знамена и табели, снабдени са дори с палки, примигващи в червено. На пръв поглед изглеждат като полицаи (пътни), но всъщност просто подканват шофьорите да отседнат в тяхната вила и това е начинът им да привлекат вниманието.Друга особеност има при такситата. Те са два вида – обикновеното (обикновено за Иран) и такси "дар баст" - буквално затворена врата (обикновеното за нас). За да се изясни разликата, ще разкажа следната случка. Качвам се в такси в компанията на местен жител. Шофьорът е извън колата, на предната седалка вече седи млада дама. Аз се намествам удобно на задната седалка, придружителят ми сяда до мен и шеговито ме подканва да се сместя малко с думите "все пак сме в такси". Това разбира се е шега, но помръдването е необходимо, тъй като таксито е нещо средно между такси и маршрутка – върви по една линия и тръгва само когато пътуващите са четирима, спира на определеното от него място. Затова ако ви трябва такси, търсете дар баст, но е по-скъпо.[[img:2857586]]Всеки, който е чувал разкази за иранския народ, знае, че те са изключително гостоприемни и дружелюбни. Местната традиция тароф прави всяка дейност двойно по-сложна, защото винаги някой ще те покани да минеш пред него, ще откаже да му платиш, ще те покани на гости. Това е тема на друг разговор. По пътя това се изразява по следния начин – във вечерния трафик шофьорът на колата, с която пътувам, пита съседа по лента как да стигне на определен адрес. Ако знае, съседът казва "карай след мен". Ако не знае, сваля отсрещния прозорец и пита шофьора от другата страна или някой пешеходец. Така с общи усилия на десетки шофьори и минувачи стигаме там, за където сме тръгнали.


description: Участниците ще трябва да предпазят селото си от чудовищата на зловеща гора, вдъхновена от най-страшните приказки на братя Грим. Нощем ще се борят с набезите им, а през деня трябва да възстановят щетите и да измислят по-добра тактика за защита - включително като гласуват и избират своите лидери. Някои от тях обаче може да имат скрити роли или собствени интереси.

title: Български екип разработва игра, която комбинира ужасите на братя Грим с демокрацията

maintext:
[http://grimmforest.com/media/]
Български екип разработва компютърна игра по приказките на братя Грим, смесени с елементи от българския и славянски фолклор. Grimm Forest дебютира в платформата за набиране на средства "Кикстартър" във вторник, а разработчиците от Big Moustache Games са си поставили за цел да съберат 55 хил. евро, в замяна на които обещават "едно от най-мрачните, страховити и жестоки фантастични преживявания", което ще се играе от дарителите безплатно.Според тях Grimm Brothers е първа по рода си, комбинирайки стратегически и ролеви елементи, социални интеракции, както и похвати от книгите-игри.Играчите ще трябва да работят заедно, за да оцелеят сред вековна прокълната гора, в която хората определено не са добре дошли", казва един от създателите на играта, Александър Торофиев, в прессъобщение на компанията. Усещането за общност и работата в екип ще бъдат ключови за успеха на играчите, но ще има и клопки, психологически моменти и непредвидени събития.Участниците - около 25 човека, трябва да предпазят селото си от чудовищата на зловеща гора, вдъхновена от най-страшните приказки на братя Грим. Нощем ще се борят с набезите им, а през деня трябва да възстановят щетите и да измислят по-добра тактика за защита - включително като гласуват и избират своите лидери. Някои от играчите обаче може да имат скрити роли или собствени интереси, които поставят над всичко. Здравето и силата на героите - физически и психически, включително нивата на "доверие", ще имат ключова роля, а природните стихии няма да се съобразяват с човешките слабости. Ще има и място за импровизация, която обаче може да доведе до опасни резултати.Grimm Brothers ще комбинира елементи от Tropico 3, Sacred 2, X3 Reunion и други игри, по които хората в eкипа на Big Moustache Games са работили. И трите заглавия са част от биографията на творческият директор Ивелин Иванов, а гейм дизайнерът Александър Торофиев е работил и продуцирал мобилната стратегия Seasons of War. Известен е и като Ал Торо - автор и издател на книги-игри.До момента в "Кикстартър" играта е събрала близо 2000 евро, или 1/25 от заложената цел. От кампанията остават 26 дни. Повече за играта има на сайта й и профила и във "Фейсбук".


title: Русия не очаква Тръмп да свали санкциите

maintext:
Освен това в момента изглежда, че за Европа по-важно е изясняването на отношенията със САЩ в сектора на сигурността и бъдещето на НАТО.
Русия не очаква санкциите на Запада, наложени заради ролята ѝ в анексирането на Крим и конфликта в Източна Украйна, да бъдат отменени след победата на Доналд Тръмп на президентските избори, заяви премиерът Дмитрий Медведев."Позицията ни е, че санкциите ще останат непроменени. Независимо от резултата от изборите в която и да е страна, включително толкова важна като САЩ, прогнозите ни са без промяна", каза той по време на посещение в Палестинската автономия в Израел.Победата на Тръмп над Хилъри Клинтън накара някои анализатори да спекулират с идеята, че той може да отмени част от ембаргото, тъй като е възприеман като приятелски настроен към Кремъл.Но "Блумбърг" съобщи, че банка "Морган Стенли" е изчислила на не повече от 35% шансовете санкциите да бъдат отменени в първите две години от мандата на Тръмп. Това е срокът до следващите частични избори за Конгрес в САЩ.Според "Ройтерс" страните от ЕС са решили да удължат с 6 месеца европейското ембарго през декември, т.е. преди новият президент да е влязъл в Белия дом. Ограниченията действат до 15 март 2017г. и дипломат от Брюксел коментира пред агенцията, че в Европа смятат, че ще стане по-трудно удължаването им, ако Тръмп започне за затопля отношенията с президента Владимир Путин. В този дух отмяната на част от американските санкции би могло да представлява жест на добра воля и помирение.Но гледната точка на Европа е, че ембаргото е наложено, за да се предизвика уреждане на конфликта в Източна Украйна, а там практически нищо не се е променило и няма аргументи против удължаването му.


description: Патриоти и социалисти нагнетили предизборно напрежение

title: Протестът в Харманли е предизвикан от политиците, според Румяна Бъчварова

maintext:
Фотограф: Георги Кожухаров
След две години спокойно и внимателно справяне с бежанския натиск, една предизборна кампания преобърна изцяло нещата и те станаха такива, каквито не са били и при много по-тежка ситуация. Това каза пред Би Ти Ви вътрешният министър в оставка Румяна Бъчварова."Преди президентските избори много партии се изкушиха да използват тази тема и нагнетиха напрежение. През последния месец активисти на БСП разпространяваха информация из Харманли, че има тежки заболявания. Отделно, Патриоти провеждаха протести пред стените на центъра", посочи Бъчварова. Според нея затварянето на обекта е било единственият начин да бъдат успокоени хората. "Натрупването на обстоятелства, не свързани с обективната картина доведоха до тази ситуация", смята тя. Според нея е трябвало мигрантите да бъдат по-детайлно информирани за мерките, които се предприемат.След събитията в Харманли, там са останали малко над 2000 души. 18 са арестувани и ще им бъдат повдигнати обвинения, над 420 са в центрове на ДАБ от затворен тип, малка част са в столицата, а около 300 са в разпределителния център в Елхово. Бъчварова отбеляза, че чужденците, замеряли полицията с камъни и след това задържани за 72 часа, вече са върнати обратно в лагера.Според Румяна Бъчварова, условията в Харманли не са "чак толкова лоши". Тя съобщи, че се работи по преразпределяне на афганистанците в стари гранични застави и други обекти, като целта е да не се събират големи групи на едно място. По думите й всички, които имат право да поискат статут, имат право на свободно придвижване. Такъв е и случаят на смятания за предводител на бунта афганистанец, който 21 г. е живял в Германия и там е лежал в затвора."Няма сила, която може да спре 5000 души, които искат да влязат и това е проблем за цяла Европа", каза Бъчварова попитана как ще действат българските институции, ако Турция пусне милионите мигранти, които в момента са на нейна територия?Тя определи като "политически абсурд" исканията на търсещите убежище у нас да им бъде сигурен коридор към Сърбия и припомни, че ЕК и конкретни страни членки подпомагат България именно, за да може сама да пази границата си.


description: Селекцията на "Световните снимки на деня" днес е на дежурния фоторепортер Юлия Лазарова.

title: Фотогалерия: Световните снимки на деня - 2 ноември 2016 г.

maintext: 1/16 снимки в галерията Лейди Гага позира на фотографите на представянето на новия си албум Joanne в Токио, Япония.


title: Третата партия между Карлсен и Карякин за световната корона в шаха (на живо)

maintext:
Шампионът опитва да направи втора поредна успешна защита на световната титла. Той взе короната за първи път през 2013 г., когато победи Вишванатан Ананд. Година по-късно защити титлата си отново след триумф срещу индиеца.
Карякин, който държи рекорда за най-млад състезател, получил титлата "гросмайстор" (12 години и 7 месеца), за пръв път се изправя в мач за шахматната корона.
Шампионът Магнус Карлсен и претендентът Сергей Карякин играят третата партия помежду си от мача за световната корона в шаха.В Ню Йорк норвежецът и руснакът направиха две ремита. В досегашните партии те избягваха рисковете, което ограничи възможността да се получи зрелищна игра.Сега Карлсен има белите фигури в търсене на първа победа.


description: Според магистратите са допуснати процесуални нарушения.

title: Върховният съд върна делото срещу Кирчо Киров за ново разглеждане заради нарушения

maintext:
Фотограф: Надежда Чипева
Върховният касационен съд (ВКС) върна делото срещу бившия директор на Националната разузнавателна служба Кирчо Киров на Военно-апелативния съд заради допуснати процесуални нарушения, които рефлектират върху правото на защита на подсъдимия, съобщиха от съда.Кирчо Киров получи десет годишна присъда на две инстанции по обвинение за присвояване на 5 млн. лв.и в документно престъпление. Това е едно от делата, които главният прокурор Сотир Цацаров е предоставил на международната мисия от прокурори, които анализират работата на държавното обвинение.Киров беше съветник по сигурността на премиера Бойко Борисов в първия му мандат, но беше уволнен. Малко след това започна и разследването срещу него. За Киров процесът срещу него е политическа поръчка.Първата инстанция прие през август 2015 година, че Киров е отчитал несъществуващи разходи - пари за изпращането на агенти на мисии, издръжка за наемане на хотели, квартири, самолетни билети. Кирчо Киров казва, че парите са харчени за вербуване на информатори.Военният съд му беше наложил забрана да заема ръководна държавна или обществена длъжност, както и да упражнява определена професия или дейност, свързана с материални средства за срок от 15 години. Военните магистрати уважиха изцяло и предявения от НРС граждански иск в размер на 4 720 196 лева.Втората инстанция оправда Киров за това, че за улесняване на присвояването са били изготвени документи с невярно съдържание, а забраната да не заема ръководни постове беше намалена на 13 години.


title: Карлсен изравни срещу Карякин в мача за световната корона

maintext:
Две партии преди края равенството е възстановено
Световният шампион Магнус Карлсен победи претендента Сергей Карякин в десетата партия от спора за шахматната корона в Ню Йорк.
Играят се 12 партии, като световен шампион ще стане този, който пръв спечели 6.5 точки. При равенство ще има тайбрек.
Развоя на партията можете да видите тук:
Норвежецът се възползва от предимството на белите и с първия си успех в мача успя да изравни резултата на 5:5 точки. До края остават две решителни партии.Десетата партия премина в маратонски стил и продължи 6.30 часа. В нея Карлсен без да впечатли, успя да се възползва от грешки на съперника си, за да триумфира на 75-ия ход.След седем поредни ремита от началото в осмата Карякин пръв стигна до победа. В сряда той беше на път да направи решителна крачка към световната титла, но Карлсен успя да се пребори за реми


description: Поправките на законодателството до последния момент и новите изисквания създадоха поредица от противоречия и неизяснени въпроси. "Дневник" събра отговорите по няколко важни теми.

title: Осем бързи отговора за изборите и референдума

maintext:
Фотограф: Юлия Лазарова
с "да" по всеки от въпросите.
Изборите за президент тази неделя ще се проведат по нови правила. Най-важните промени в Изборния кодекс са въвеждането на задължително гласуване и възможността за протестен вот, изразен с отбелязване на "Не подкрепям никого, вместо посочване на кандидат. Поправките на законодателството до последния момент и новите изисквания създадоха поредица от противоречия и неизяснени въпроси. Ето отговорите по няколко важни теми:По закон е задължително. Отказът да пуснеш бюлетина обаче не води до никакви отрицателни последици лично за избирателя.Практически нищо.Глоба или друг вид административно наказание няма. Изборният кодекс казва, че ако два последователни пъти не гласувате в един и същи вид избори, на третия път няма да фигурирате в списъка на избирателите с право на глас.В най-лошия случай санкцията ще застигне негласувалите през 2026 г. (може и по-рано, но само ако има предсрочен вот за държавен глава). Тогава ще им се наложи да пишат на общинската администрация да ги включи отново в избирателните списъци.Гласуването дори само на един от (евентуалните) два тура на президентските избори се брои за изпълнен граждански дълг, уточниха през кампанията от Централната избирателна комисия. Така че и да пропуснете който и да е от двата тура, няма опасност да бъдете санкционирани, защото те се броят като един вот. За негласуване може да се говори, само ако и на двата тура откажете да пуснете бюлетина.Изборното законодателство предвижда избирателят да не бъде санкциониран, че не е гласувал, ако представи на общинската администрация документи, че това е станало по уважителни причини. За такива се смятат отсъствие от страната, заболяване, учебна или служебна заетост и "други непредвидени обстоятелства". Правилата кои обстоятелства се приемат за непредвидени, кои документи се признават и как действат местните власти при представянето и проверката на валидността им обаче не са подготвени, обясни Централната избирателна комисия Така се оказва по-лесно човек да не събира командировъчни или болнични, а да отиде да гласува на следващите избори (ако все законът не е изменен) или след десет години да подаде заявление за включване в избирателните списъци като представи единствено личната си карта.Казано накратко: нищо.Отбелязването на квадратчето "Не подкрепям никого" в бюлетината за изборите дава два резултата: гласували сте, но гласът няма да се брои в подкрепа на нито един кандидат . На втория тур също можете да гласувате с това квадратче и гласът ви отново ще бъде броен за действителен, но няма да отиде в полза на нито един от претендентите. Причината - Конституцията определя, че се гласува само за кандидат, така че протестният вот не може да бъде взет предвид при отчитането на резултатите.Трябва изрично да заявите желание да участвате в допитването за или против въвеждането на мажоритарен избор, задължително гласуване и намаляване на държавните субсидии за партиите. Още на влизане в изборната секция трябва да бъдете уведомен на кое място се гласува за президентските избори и къде - за референдума. Това е моментът да заявите за кое от двете, или и за двете, гласувания искате бюлетини. Можете да гласувате за всички въпроси или само за някои от тях.Бюлетината за избор на президент е без плик - тя се откъсва от кочан, сгъва се неколкократно, за да не се вижда отбелязването на нея и след поставянето на двата печата, сравняването на уникалния й номер с този в кочана и откъсването на номера от бюлетината, се пуска от избирателя в прозрачната урна.Бюлетината за референдума задължително е с плик. В нея избирателят отбелязва "Да" или "Не" на колкото иска от трите зададени въпроса, след което я прибира в плика и едва тогава напуска тъмната стаичка, за да я пусне в урната. По въпросите, за които няма отбелязан отговор или са зачертани и двата отговора, гласът се брои за недействителен. Бълетините, които са пуснати без плик, са невалидни.За да бъде вземе референдумът директно решение, без да има нужда от последващо одобрение на парламента, в него трябва да участват поне толкова избиратели, колкото е имало на последните парламентарни избори - 3 500 585 души, и повече от половината от тях - най-малко 1 750 294, да са гласувалиНезависимо от това дали гласувате с "Да" или "Не" по предложените промени, участието ви се брои за валидност на допитването. Ако подкрепяте идеите, няма дилема. По-сложно стои въпросът за тези, които не са съгласни с въвеждането на мажоритарен избор, по-малки субсидии и задължително участие в избори и референдуми. При прогнозираната от социолозите висока активност и преобладаващи отговори "Да" , техният по-разумен избор изглежда въобще да не участват в гласуването, вместо да отбележат "Не".